CELEX: 31981R2131
Language: el
Date: 1981-07-28 00:00:00
Title: Κανονισμός (ΕΟΚ) αριθ. 2131/81 τής Επιτροπής τής 28ης Ιουλίου 1981 περί καθιερώσεως ειδικού μεταβατικού μέτρου γιά ορισμένα προϊόντα τού τομέα τού γάλακτος καί τών γαλακτοκομικών προϊόντων λόγω τής προσχωρήσεως τής Ελλάδος

Avis juridique important

|

31981R2131

Κανονισμός (ΕΟΚ) αριθ. 2131/81 τής Επιτροπής τής 28ης Ιουλίου 1981 περί καθιερώσεως ειδικού μεταβατικού μέτρου γιά ορισμένα προϊόντα τού τομέα τού γάλακτος καί τών γαλακτοκομικών προϊόντων λόγω τής προσχωρήσεως τής Ελλάδος  

Επίσημη Εφημερίδα αριθ. L 209 της 29/07/1981 σ. 0008

***** ΚΑΝΟΝΙΣΜΟΣ (ΕΟΚ) αριθ. 2131/81 ΤΗΣ ΕΠΙΤΡΟΠΗΣ  της 28ης Ιουλίου 1981  περί καθιερώσεως ειδικού μεταβατικού μέτρου για ορισμένα προϊόντα του τομέα του γάλακτος και των γαλακτοκομικών προϊόντων λόγω της προσχωρήσεως της Ελλάδος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73 παράγραφος 1,  Εκτιμώντας:  ότι ορισμένα προϊόντα του τομέα του γάλακτος και των γαλακτοκομικών προϊόντων έφθασαν στην Ελλάδα πριν από την ημερομηνία προσχωρήσεως· ότι, συνεπεία διοικητικών δυσχερειών ή υγειονομικών ελέγχων, τα προϊόντα αυτά δεν μπόρεσαν να τεθούν σε ελεύθερη κυκλοφορία στην Ελλάδα πριν από την προσχώρηση·  ότι η επιβάρυνση κατά την εισαγωγή που εφαρμόζεται στα προϊόντα αυτά είναι επί του παρόντος ανωτέρα από αυτή που υφίσταντο στην Ελλάδα πριν από την προσχώρηση· ότι θα πρέπει λοιπον να εφαρμοσθεί στα προϊόντα αυτά η επιβάρυνση, κατά την εισαγωγή, η οποία θα εφαρμοζόταν εάν τα προϊόντα αυτά ευρίσκοντο σε ελεύθερη κυκλοφορία στην Ελλάδα πριν από την προσχώρηση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η θέση σε ελεύθερη κυκλοφορία στην Ελλάδα πραγματοποιείται για 280 και 290 τόνους προϊόντων που υπάγονται αντίστοιχα στις διακρίσεις 04.04 Ε Ι β) 3 και 04.04 Ε Ι β) 4 του Κοινού Δασμολογίου, καταγωγής και προελεύσεως τρίτων χωρών, σύμφωνα με το καθεστώς που εφαρμοζόταν στις 31 Δεκεμβρίου 1980 στην Ελλάδα έναντι των τρίτων χωρών.  2. Οι διατάξεις της παραγράφου 1 εφαρμόζονται μόνο στα προϊόντα:  - που έφθασαν στήνΕλλάδα πριν από την 1η Ιανουαρίου 1981, και  - για τα οποία οι τελωνειακές διατυπώσεις της θέσεως σε ελεύθερη κυκλοφορία δεν μπόρεσαν να παραταθούν στην Ελλάδα πριν από την ημερομηνία αυτή λόγω διοικητικών δυσχερειών ή υγειονομικών ελέγχων.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1981.  Για την Επιτροπή  Ο Πρόεδρος  Gaston THORN